Aktualizēta 03.08.2026.
1.pielikums
TEHNISKĀ SPECIFIKĀCIJA
Detaļu cinkošanas pakalpojumi
1. Tehniskā specifikācija attiecas uz detaļu un mezglu cinkošanas pakalpojumiem, kas nepieciešami, lai nodrošinātu to aizsardzību pret koroziju un paaugstinātu to pretkorozijas izturību.
2. Elektrogalvanisko cinkošanu veic jaunām vai remontētām dažādu formu detaļām pēc mehāniskās apstrādes vai metināšanas. Pakalpojuma sniedzējam jānodrošina cinkojuma pārklājums atbilstoši Pasūtītāja prasībām un detaļu paredzētajam pielietojumam:
Elektrogalvaniska cinkošana – EN ISO 2081.
3. Pēc elektrogalvaniskās cinkošanas jānodrošina pasivācijas process. Saskaņā ar Pasūtītāja prasībām jānodrošina dzeltenā pasivācija (Pasūtītāja dokumentācijā “Dzeltenā varavīksnes” cinkošana).
4. Cinkojuma pārklājuma biezums ir atkarīgs no detaļas vai mezgla ekspluatācijas apstākļiem. Pārklājuma biezumu Pasūtītājs norāda detaļas vai mezgla rasējumā.
Elektrogalvaniskās cinkošanas pārklājuma biezums:
· 8 μm (dekoratīvs pārklājums);
· 12 μm (detaļām, kuras tiek ekspluatētas iekštelpās);
· 25 μm (detaļām, kuras tiek ekspluatētas ārpus telpām).
5. Pārklājuma kvalitāte.
Pārklājumam jābūt kvalitatīvam, lai nodrošinātu ilglaicīgu aizsardzību un vizuālo pievilcību. Pārklājumam jābūt vienmērīgam, bez burbuļiem, porām, skrāpējumiem vai plaisām. Jānodrošina vienmērīgs slāņa biezums uz visām detaļas virsmām.
6. Detaļu izmēri un svars.
Elektrogalvaniskai cinkošanai:
· detaļas ar izmēriem līdz 1.6x1x0.8 metriem (vai saskaņā ar pakalpojuma sniedzēja iespējām).
· maksimālais svars vienai detaļai līdz 200 kg (vai saskaņā ar pakalpojuma sniedzēja iespējām).
Maksimālie izmēri un svars detaļām, kas tiek pieņemtas cinkošanai, jānosaka pakalpojumu sniedzējam, atbilstoši iekārtu tehniskajām iespējām.
7. Cinkojamās detaļas - tērauda, čuguna vai citu cinkošanai piemērotu metālu detaļas. Pirms sūtīšanas uz cinkošanu Pasūtītājam jānodrošina, ka detaļas virsma ir tīra no eļļām un krāsas.
8. Papildu prasības un norādījumi.
8.1. Izpildītājs sniedz konsultācijas par detaļu sagatavošanas prasībām.
8.2. Izpildītājs nepieciešamības gadījumā veic skrošu strūklas tīrīšanu detaļām, saskaņojot ar Pasūtītāju.
8.3. Izpildītājam jāinformē Pasūtītājs par iespējamiem riskiem vai ierobežojumiem saistībā ar konkrētām detaļām vai to materiālu īpašībām.
8.4. Nepieciešamības gadījumā, jāveic testēšana un paraugu sagatavošana pirms visas detaļu partijas cinkošanas. (Iekļaut izmaksas cenu piedāvājumā)
8.5. Visi jautājumi un saskaņojumi jāveic, sazinoties ar Pasūtītāja norādīto kontaktpersonu.
8.6.  Izpildītājs nodrošina detaļu pieņemšanu, transportēšanu un nogādāšanu atpakaļ Pasūtītājam saskaņā ar finanšu piedāvājumā norādītajiem nosacījumiem.
8.7. Maksimālais darbu izpildes termiņš ir 15 darba dienas no detaļu saņemšanas dienas.

